Φύση για Αφίσες και Αντίγραφα Έργων Τέχνης - Αγοράστε Online στο Europosters.gr\ngrΦύση euBeauty of Nature gbBeauty of Nature deNatur skPríroda czKrásy přírody esNaturaleza plNatura frNature itNatura usaBeauty of Nature ptNatureza dkNatur huTermészet nlNatuur seNatur fiLuonto bgПрирода roNatură beNatuur ieBeauty of Nature siNarava hrPriroda chNatur noNatur uaПрирода\nΦύση - Φωτογραφίες τέχνης, Ταπετσαριεσ Τοίχου\nΦωτογραφίες > Κατά θέμα > Φύση (1065)\nΔάση και Δέντρα\nKatsushika Hokusai- The Great Wave off Kanagawa 5,99 € Σε απόθεμα!\nBeach - Sunset 7,99 € Σε απόθεμα!\nAmbition - 2017 5,99 € Σε απόθεμα!\nAlps - Nature and Mountains 7,99 € Σε απόθεμα!\nForrest - Sun 7,99 € Σε απόθεμα!\nSpring Forrest 7,99 € Σε απόθεμα!\nBirds - Toucan 6,99 € Σε απόθεμα!\nRain Forrest 7,99 € Σε απόθεμα!\nTaj Mahal - Sunset 6,99 € Σε απόθεμα!\nSnowboard - Flip 6,99 € Σε απόθεμα!\nΑφίσες > Ανατολή και ηλιοβασίλεμα\nΦωτογραφίες > Maurits Bausenhart


ΑΝΤΑΡΣΙΑ ΣΤΟ ΑΙΓΑΙΟ: Οι θέσεις της Ανταρσία στο Αιγαίο στο Π.Σ. της 29ης Ιούνη\nΟι θέσεις της Ανταρσία στο Αιγαίο στο Π.Σ. της 29ης Ιούνη\nΗ «Ανταρσία στο Αιγαίο – Αντικαπιταλιστική Αριστερά» με τον εκπρόσωπό της Παυλή Στρατή συμμετείχε στην συνεδρίαση του Περιφερειακού Συμβουλίου (Π.Σ.) στις 29 Ιουνίου 2017.\nΓια την αντιμετώπιση των κατολισθήσεων στις σεισμόπληκτες περιοχές\nΚατατέθηκαν δύο προτάσεις για την αντιμετώπιση του κατολισθητικού κινδύνου στις σεισμόπληκτες περιοχές της Λέσβου. Η πρόταση του ΙΓΜΕ που αφορούσε τον οδικό άξονα Πλωμαρίου - Μελίντας, την περιοχή Αγίου Ισιδώρου και την έξοδο του οικισμού Παλαιοχωρίου προς Σελάδι και είχε κόστος 14.000€ (πλέον ΦΠΑ). Το Πανεπιστήμιο Αιγαίου θα δημιουργούσε νέο τοπογραφικό ψηφιακό ανάγλυφο, κόστους 8.100€ (πλέον ΦΠΑ). Συνολικά το κόστος της πρότασης του ΙΓΜΕ ήταν 22.100€.\nΗ πρόταση του Εθνικού Καποδιστριακού Πανεπιστημίου Αθηνών (ΕΚΠΑ) αφορούσε το οδικό δίκτυο Πλωμαρίου - Μελίντας - Παλαιοχωρίου, τον οικισμό Αγίου Ισιδώρου, την έξοδο Ακρασίου προς Πλωμάρι και τον Μεσότοπο και είχε κόστος 40.000€ (πλέον ΦΠΑ). Η Περιφερειακή Αρχή (Π.Α.) εισηγήθηκε τη σύναψη Προγραμματικής Σύμβασης με το ΕΚΠΑ, παρόλο που είχε υπερδιπλάσιο κόστος από την πρόταση του ΙΓΜΕ. Θεώρησε πως η πρόταση του ΕΚΠΑ είναι πληρέστερη και χρησιμοποιεί πιο σύγχρονες επιστημονικές μεθόδους.\nΕπισημάναμε πως για την πληρέστερη ενημέρωση του Π.Σ. θα έπρεπε να παρευρίσκεται στη συνεδρίαση εκπρόσωπος από το ΙΓΜΕ και όχι μόνο από το ΕΚΠΑ, για να παρουσιάσουν υπεύθυνα τις διαφορές των δύο προτάσεων. Η Π.Α. δεν έπραξε το αυτονόητο, αλλά απέρριψε χωρίς ουσιαστική συζήτηση την πρόταση του ΙΓΜΕ. Αν η πρόταση του ΙΓΜΕ σε συνεργασία με το Πανεπιστήμιο Αιγαίου αντιμετωπίζει επαρκώς τον κίνδυνο των κατολισθήσεων, γιατί να επιλέξουμε την πρόταση του ΕΚΠΑ που έχει σχεδόν διπλάσιο κόστος;\nΣε κάθε περίπτωση τονίσαμε πως η δαπάνη αυτή θα πρέπει να καλυφθεί με πρόσθετη χρηματοδότηση από τον κρατικό προϋπολογισμό, ή απευθείας από τον κρατικό προϋπολογισμό. Δεν είναι λογικό τα κρατικά ιδρύματα (πανεπιστήμια, ΙΓΜΕ) να μη μπορούν να υλοποιήσουν με δικούς τους πόρους τέτοιες αναγκαίες δράσεις, που αφορούν το σύνολο της κοινωνίας και πρέπει να χρηματο-δοτούνται από τον ισχνό προϋπολογισμό της ΠΒΑ. Ειδικότερα είναι απογοητευτικό που τα ελληνικά πανεπιστήμια είναι αναγκασμένα λόγω της υποχρηματοδότησης, να καταφεύγουν είτε στο ιδιωτικό κεφάλαιο, είτε σε άλλους δημόσιους φορείς, για να υλοποιήσουν τα ερευνητικά τους προγράμματα. Ωστόσο παρά τις ενστάσεις μας για τον χειρισμό του θέματος από την Π.Α. υπερψηφίσαμε την προγραμματική σύμβαση με το ΕΚΠΑ για την αντιμετώπιση του κατολισθητικού κινδύνου στις σεισμόπληκτες περιοχές. Κρίναμε πως η έκτακτη κατάσταση που έχει δημιουργήσει ο σεισμός, επιβάλει επίσπευση των διαδικασιών για την αντιμετώπιση των καταστροφικών συνεπειών.\nΓια την τροποποίηση του προγράμματος έργων\nΔιαπιστώσαμε με έκπληξη πως η Π.Α. για να καλύψει τις έκτακτες ανάγκες λόγω του σεισμού, δεσμεύει κονδύλια που είχαν διατεθεί σε προγραμματισμένα έργα. Συγκεκριμένα για την αποκατάσταση ζημιών που προκλήθηκαν από το σεισμό στον δρόμο Μεσοτόπου – Άγρας δεσμεύει πιστώσεις που προορίζονταν για τη συντήρηση των δρόμων Κεραμειών - Αγιάσου - Πολυχνίτου - Βρίσας - Βατερών – Σταυρού. Αυτό σημαίνει ότι η Π.Α. δεν έχει φροντίσει να υπάρχει αποθεματικό για έκτακτες ανάγκες. Εννοείται πως και για την αποκατάσταση των ζημιών που προκλήθηκαν από το σεισμό θα πρέπει η Π.Β.Α. να διεκδικήσει έκτακτη κρατική χρηματοδότηση.\nΕπισημάναμε μεγάλη απόκλιση από το ποσό που έχει προϋπολογιστεί για το έργο «εργασίες καθαρισμού χειμάρρων έτους 2015» στην Χίο και το τελικό του κόστος. Πώς γίνεται ένα έργο που είχε προϋπολογιστεί με κόστος 20.000€ τελικά να κοστίζει 7.500€;\nΘεωρήσαμε εξωφρενικά μεγάλες τις δαπάνες για την ανάδειξη των χαρακτηριστικών του λαδιού. Το έργο «δράσεις προώθησης λεσβιακού ελαιολάδου και προϊόντων ελιάς μέσω ανάδειξης του βιοδραστικού περιεχομένου», που περιλαμβανόταν στην εισήγηση έχει προϋπολογισμό 513.000€ με ετήσια πίστωση 100.000€. Το έργο είναι σημαντικό για την προώθηση του λεσβιακού ελαιολάδου. Ωστόσο το κόστος είναι υπερβολικά υψηλό Ζητήσαμε από την Π.Α. να αποσύρει το συγκεκριμένο θέμα και να το επαναφέρει με πλήρη τεκμηρίωση. Να μας δοθούν συγκεκριμένα στοιχεία τι πρόκειται να γίνει και ποιος θα το κάνει. Μετά την αντίδραση πολλών συμβούλων, η Π.Α. απέσυρε το θέμα για να το επαναφέρει σε επόμενη συνεδρίαση με την απαραίτητη εισήγηση.\nΓια το εγχειρίδιο ενίσχυσης ιδιωτικών επενδυτικών σχεδίων\nΚαταψηφίσαμε την «Έγκριση Εγχειριδίου διαδικασιών ΠΒΑ για πράξεις ενίσχυσης επενδυτικών σχεδίων στα πλαίσια κρατικών ενισχύσεων». Το υπό συζήτηση εγχειρίδιο περιλαμβάνει τις διαδικασίες αξιολόγησης, διαχείρισης και ελέγχου των επενδυτικών σχεδίων, που θα πραγματοποιήσουν οι ιδιωτικές επιχειρήσεις με χρηματοδότηση από το ΕΣΠΑ 2014 -2020. Η ΠΒΑ αναλαμβάνει το ρόλο του «μεσάζοντα» ανάμεσα στην Ευρωπαϊκή Ένωση (Ε.Ε.) και τους τοπικούς επιχειρηματίες και θα ελέγχει πού και πώς θα απορροφούνται τα κονδύλια που χορηγεί. Τέτοιου είδους εγχειρίδια ουδέποτε απέτρεψαν τη διασπάθιση του δημοσίου χρήματος, τις υπερτιμολογήσεις, την υλοποίηση προγραμμάτων άσχετων με τις κοινωνικές ανάγκες, τη διαπλοκή πολιτικών και εργολάβων, τα οικονομικά σκάνδαλα και τις ρεμούλες. Πρόκειται για ένα εργαλείο με τον οποίο η Ε.Ε. επιδιώκει να καθορίζει τις κατευθύνσεις της τοπικής ανάπτυξης και τους τομείς που χρηματοδοτεί. Έτσι προσδένει ιδεολογικά τους μικρομεσαίους επιχειρηματίες στο «άρμα» της και ενισχύει την κερδοφορία συγκεκριμένων επιχειρηματικών ομίλων (ελληνικών, ευρωπαϊκών κτλ). Η συγκεκριμένη «ανάπτυξη» είναι στον αντίποδα των πραγματικών αναγκών των εργαζομένων και των φτωχών λαϊκών στρωμάτων, που βλέπουν καθημερινά η ζωή τους να χειροτερεύει στα πλαίσια της Ε.Ε.\nΓια τις αλλαγές στον οργανισμό της ΠΒΑ\nΟι προτεινόμενες αλλαγές αφορούν: α) την ίδρυση και λειτουργία Περιφερειακού Παρατηρητηρίου Κοινωνικής Ένταξης και Συνοχής β) τον ορισμό Ενδιάμεσου Φορέα Διαχείρισης (ΕΦΔ) Πράξεων Κρατικών Ενισχύσεων του Επιχειρησιακού Προγράμματος «Βόρειο Αιγαίο» 2014-2020 γ) την διόρθωση κατάταξης δύο υπαλλήλων. Η πρώτη αλλαγή αφορά την ίδρυση παρατηρητηρίου για την παρακολούθηση της φτώχειας και της κοινωνικής συνοχής. Η δεύτερη αναπροσαρμόζει τον οργανισμό της ΠΒΑ σύμφωνα με τις κυβερνητικές και ευρωπαϊκές οδηγίες, ώστε να επιτευχθεί ο έλεγχος και η διαχείριση των κονδυλίων του ΕΣΠΑ, που θα διοχετευτούν σε ιδιωτικές επιχειρήσεις. Καμιά θετική συνέπεια δεν θα υπάρξει από αυτές τις γραφειοκρατικές αλλαγές. Ούτε η φτώχεια θα καταπολεμηθεί πιο αποτελεσματικά, ούτε η ανεργία θα αντιμετωπιστεί, ούτε θα υπάρξει ανάπτυξη προς όφελος των λαϊκών στρωμάτων και των εργαζομένων. Και αυτό θα συμβεί γιατί ο ρόλος του γραφειοκρατικού μηχανισμού της ΠΒΑ δεν είναι ουδέτερος, αλλά ταξικά προσανατολισμένος. Να παρακολουθεί και να παρεμβαίνει στα ακραία φαινόμενα της φτώχειας με σκοπό την άμβλυνση τους και όχι να λαμβάνει μέτρα για την εξάλειψη της φτώχειας και του κοινωνικού αποκλεισμού. Να χρησιμοποιεί τα υπάρχοντα κονδύλια για την ενίσχυση της κερδοφορίας των ιδιωτικών επιχειρηματικών ομίλων και όχι για την αντιμετώπιση των κοινωνικών αναγκών, της απασχόλησης, της υγείας, της παιδείας, των κοινωφελών υποδομών. Η τρίτη αλλαγή που αφορά την κατάταξη δύο υπαλλήλων μας βρίσκει σύμφωνους.\nΚατά την διάρκεια της συνεδρίασης οι εργαζόμενοι της ΠΒΑ που εργάζονται στη Χίο και τη Σάμο κατήγγειλαν πως δεν ερωτήθηκαν και δεν συμμετείχαν στη συζήτηση για την τροποποίηση του οργανισμού. Επισημάναμε πως είναι απαράδεκτο να μην λαμβάνεται υπόψη η γνώμη των εργαζομένων για θέματα που τους αφορούν και υποστηρίξαμε την καταγγελία τους. Καταψηφίσαμε την τροποποίηση του οργανισμού, γιατί διαφωνούμε με τις δύο γραφειοκρατικές αλλαγές.\nΓια τα προγράμματα «μαθητείας»\nΚαταψηφίσαμε την «έγκριση πρακτικής άσκησης – απασχόλησης μαθητών της ΕΠΑΣ μαθητείας του ΟΑΕΔ Χίου». Τα συγκεκριμένα προγράμματα «μαθητείας» είναι προγράμματα ενίσχυσης και επιδότησης των εργοδοτών με φτηνούς εργαζόμενους. Οι μαθητές καλούνται να μπαλώσουν τις ελλείψεις μόνιμου προσωπικού της ΠΒΑ. Στην ουσία δεν πρόκειται για εκπαίδευση, αφού ούτε υπεύθυνος εκπαιδευτής υπάρχει, ούτε πρόγραμμα εκπαίδευσης. Το κίνημα των εκπαιδευτικών έχει τοποθετηθεί ενάντια στα προγράμματα μαθητείας, που γίνονται υπό την εποπτεία του ΟΑΕΔ και χωρίς έλεγχο από το Υπουργείο Παιδείας, με αποτέλεσμα να υποβαθμίζεται ο εκπαιδευτικός τους χαρακτήρας.\nΟι μαθητές της ΕΠΑΣ εργάζονται με πολύ χαμηλές αμοιβές και ασφαλιστικές εισφορές. Οι μαθητές αμείβονται με 17,12€ ημερησίως εκ των οποίων ο εργοδότης πληρώνει 6,12€ και ο ΟΑΕΔ πληρώνει τα υπόλοιπα 11€. Επιπλέον η εργοδοτική εισφορά είναι 3,23€ ημερησίως για κάθε εργαζόμενο. Το συνολικό εργοδοτικό κόστος για κάθε εργαζόμενο (μισθός, εισφορές, επίδομα αδείας) είναι περίπου 240€ το μήνα. Διαφωνούμε με τις συνθήκες υπερεκμετάλλευσης που καθιερώνουν αυτά τα προγράμματα μαθητείας, που στην ουσία επιδοτούν τους εργοδότες με φτηνή εργασία. Διαφωνούμε με τη ρατσιστική - αντεργατική πολιτική του μαύρου μετώπου κυβέρνησης – εργοδοσίας – Ε.Ε. ενάντια στην νέα γενιά, που αμείβει με το 75% του κατώτατου μισθού τους νέους εργαζόμενους κάτω των 25 ετών. Διεκδικούμε ίση αμοιβή για ίση εργασία. Απαγόρευση των προγραμμάτων μαθητείας για νέους κάτω των 18 ετών. Απαγόρευση όλων των μορφών ελαστικής εργασίας. Μόνιμη εργασία με πλήρη εργασιακά και ασφαλιστικά δικαιώματα. 6ωρο – πενθήμερο – 30ωρο. Αυξήσεις στους μισθούς για να ζούμε όλοι με αξιοπρέπεια από μια δουλειά.\nΘέματα πολιτισμού - τουρισμού\nΨηφίσαμε λευκό στη «διοργάνωση των προφεστιβαλικών εκδηλώσεων στα πλαίσια του φεστιβάλ μουσικής Μολύβου». Διαφωνούμε με τη λογική της Π.Α. πως ο στόχος των πολιτιστικών εκδηλώσεων θα πρέπει να είναι η προσέλκυση επισκεπτών και η ενίσχυση του τουρισμού. Οι κάτοικοι των νησιών μας έχουν δικαίωμα στον πολιτισμό και η ΠΒΑ θα πρέπει να φροντίζει για να καλύπτει αυτή την ανάγκη. Να οργανώνει πολιτιστικές εκδηλώσεις υψηλής αισθητικής αξίας. Θεωρούμε προκλητική σπατάλη τα 850€ για την μεταφορά των μουσικών από το Μόλυβο στο Σίγρι με ιστιοπλοϊκά σκάφη. Πρόκειται για κίνηση εντυπωσιασμού χωρίς περιεχόμενο. Το κόστος των 10.000€ είναι πολύ ψηλό για 3 εκδηλώσεις, εκ των οποίων η μία πραγματοποιείται στο χώρο μιας ιδιωτικής επιχείρησης, την οποία προβάλει δωρεάν.\nΚαταψηφίσαμε τη συμμετοχή της ΠΒΑ στην έκθεση Tur Natur. Το θέμα έρχεται για συζήτηση εκτός ημερησίας διάταξης, παρότι η έκθεση περιλαμβάνεται στο πρόγραμμα τουριστικής προβολής που ψηφίστηκε τον περασμένο Δεκέμβριο και η έκθεση θα πραγματοποιηθεί μετά από δύο μήνες. Η Π.Α. είχε όλο το χρόνο να περιλάβει το θέμα στην ημερήσια διάταξη. Δεν το έπραξε γιατί δε σέβεται τη λειτουργία του Π.Σ. Είναι ένα μικρό δείγμα της συστηματικής υποβάθμισης του. Το σημαντικότερο είναι πως μέχρι σήμερα δεν έχει παρουσιαστεί στο Π.Σ. ένας απολογισμός από την πρώτη συμμετοχή, ώστε να μπορούμε να αξιολογήσουμε τα αποτελέσματα της. Διαφωνούμε με την πολιτική της Π.Α. να σπαταλά τα κονδύλια της ΠΒΑ σε συμμετοχές σε εκθέσεις, χωρίς ουσιαστικό αποτέλεσμα. Η Π.Α. θα έπρεπε να εστιάσει τις προσπάθειες της, στη μείωση του κόστους μετακίνησης από και προς τα νησιά. Το κόστος μετακίνησης αποτελεί σημαντικότατο ανασταλτικό παράγοντα στην ανάπτυξη του τουρισμού, αφού για μια τετραμελή οικογένεια φτάνει τα 500 με 600€.\nΚαταψηφίσαμε την 8η τροποποίηση του προϋπολογισμού της ΠΒΑ και ψηφίσαμε λευκό σε μια σειρά θέματα που αφορούν δαπάνες των υπηρεσιών της.